b"\n_START_ARTICLE_\nNewcastle United F.C.\n_START_PARAGRAPH_\nNewcastle United Football Club, Newcastle United ali preprosto Newcastle je angle\xc5\xa1ki nogometni klub iz mesta Newcastle upon Tyne. Klub trenutno igra v Premier League, po uspe\xc5\xa1nosti pa je 9. klub v Angliji._NEWLINE_Klub je bil ustanovljen leta 1892, ko sta se zdru\xc5\xbeila dva lokalna kluba, Newcastle East End in Newcastle West End. Od takrat naprej Newcastle igra na stadionu St James' Park, kateri sprejema 52.405 gledalcev. Do danes je bil Newcastle angle\xc5\xa1ki prvak \xc5\xa1tirikrat. Kot njegov najve\xc4\x8dji uspeh pa se smatra osvojitev pokala medmestnih sejmov leta 1969, ko so mad\xc5\xbearski klub \xc3\x9ajpesti D\xc3\xb3zsa v dveh medsebojnih obra\xc4\x8dunih premagali s 6-2 (3-0/3-2). Barvi kluba sta \xc4\x8drna in bela. Navija\xc4\x8di kluba pa se imenujejo Toon Army.\n_START_SECTION_\nRivalstvo\n_START_PARAGRAPH_\nNajve\xc4\x8dji rival Newcastla je Sunderland, s katerim igrajo Tyne-Wear derby od 1898 leta dalje."